Document ID: 32006D0207

32006D0207
L 075/19
JURNALUL OFÍCIAL AL UNIUNII EUROPENE
DECIZIA COMISIEI
din 6 martie 2006
privind comerțul cu substanțe care diminuează stratul de ozon cu teritoriul vamal separat al Taiwan-ului, Penghu-ului, Kinmen-ului și Matsu-ului
[notificată cu numărul C(2006) 424]
(Text cu relevanță pentru SEE)
(2006/207/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2037/2000 al Parlamentului European și al Consiliului din 29 iunie 2000 privind substanțele care diminuează stratul de ozon (1), în special articolul 14 alineatul (2),
întrucât:
(1)
Teritoriul vamal separat al Taiwanului, Penghu-ului, Kinmen-ului și Matsu-ului este un partener comercial important pentru Comunitate, iar comerțul și investițiile între acest teritoriu și Comunitate trebuie încurajate.
(2)
Teritoriul vamal separat al Taiwan-ului, Penghu-ului, Kinmen-ului și Matsu-ului nu este parte nici la Convenția de la Viena pentru protecția stratului de ozon, nici la Protocolul de la Montreal din 1987 privind substanțele care diminuează stratul de ozon. Cu toate acestea, teritoriul vamal separat al Taiwanului, Penghu-ului, Kinmen-ului și Matsu-ului respectă în totalitate Protocolul de la Montreal și, în conformitate cu dispozițiile articolului 7 din Protocolul de la Montreal, a prezentat date în acest scop Secretariatului pentru Ozon al Programului Organizației Națiunilor Unite pentru Mediu.
(3)
Prin urmare, este necesar ca articolele 8, 9 și articolul 11 alineatele (2) și (3) din Regulamentul (CE) nr. 2037/2000 să nu se aplice teritoriului vamal separat al Taiwanului, Penghu-ului, Kinmen-ului și Matsu-ului.
(4)
Măsurile prevăzute de prezenta decizie sunt conforme cu avizul comitetului instituit în temeiul articolului 18 alineatul (1) din Regulamentul (CE) nr. 2037/2000,
ADOPTĂ PREZENTA DECIZIE:
Articolul 1
Articolele 8, 9 și articolul 11 alineatele (2) si (3) din Regulamentul (CE) nr. 2037/2000 nu se aplică teritoriului vamal separat al Taiwanului, Penghu-ului, Kinmen-ului și Matsu-ului.
Articolul 2
Prezenta decizie se adresează statelor membre.
Adoptată la Bruxelles, 6 martie 2006.

Labels: 3
18
20